Keskustelu:Masennuslääkkeet

message: Ahdistusta ja paniikkihäiriötä hoidetaan tietääkseni mielialalääkkeillä, mutta ei kyse ole tällöin masennuslääkkeestä. Masennuslääkkeitä käytetään vain masennuksen hoitoon. --Hartz (keskustelu) 23. helmikuuta 2014 kello 14.30 (EET)
Yleisesti niistä puhutaan synonyymeinä--Ihmisoikeus ja lääketiede (keskustelu) 28. helmikuuta 2014 kello 16.51 (EET)
thread_title:  Mielialalääkkeen määritelmä 

message: Poistin johdannosta seuraavan tekstipätkän, joka on lainattu yksityisen lääkäriseuran laatimasta Käypä hoito -suosituksesta: 
"Psykoterapiat ja masennuslääkehoito ovat lievissä ja keskivaikeissa depressioissa yhtä tehokkaita oireiden lievittäjänä. Niiden yhtäaikainen käyttö on kuitenkin selvästi tehokkaampaa kuin pelkästään jommankumman A ja siksi yleensä suositeltavaa ainakin silloin, kun depressio selvästi heikentää potilaan toimintakykyä. ... Vaikeassa tai psykoottisessa depressiossa on aina syytä käyttää lääkehoitoa. Keskivaikeassa depressiossa masennuslääkehoito on yleensä tarpeen. Lievässäkin depressiossa masennuslääkehoito on yleensä hyödyksi. Lääkehoidon sijasta tai rinnalla voidaan lievässä ja keskivaikeassa depressiossa käyttää vaikuttavaksi osoitettua psykoterapiaa. Noin kaksi kolmasosaa masennuslääkettä säännöllisesti käyttävistä saa selvän vasteen ja noin 40–50 %:lla oireet häviävät melko täydellisesti noin 4–12 viikon aikana".
Lääkehoidon ja muunlaisen hoidon (terapia, liikunta, ruokavalio ym.) tehoa on sinänsä ihan mielenkintoista vertailla, mutta aihe ei kuulu mielestäni johdantoon.  
kaikkein ongelmallisin kohta on kuitenkin se, jossa väitetään ilman lähdettä että lähes puolet potilaista paranee masennuslääkkeillä.46.132.37.173 17. kesäkuuta 2021 kello 21.30 (EEST)
Väite siitä, että noin 40–50 %:lla oireet häviävät melko täydellisesti noin 4–12 viikon aikana on otettu Käypä hoito suosituksesta, jossa sille on annettu lähteeksi Erkki Isometsän ei tieteellisesti vertaisarvioitu tutkimuskatsaus Depression hoito masennuslääkkeiden avulla. Isometsän artikkelista ei kuitenkaan löydy tällaisia lukuja. Ainoa ko. aihetta käsittelevä tieto oli, että oireet katosivat erään tutkimuskatsauksen mukaan kuuden viikon sisällä keskimäärin 43 prosentilta masennuslääkkeitä käyttäneiltä ja 29 prosentilta lumeryhmään kuuluneista.46.132.102.21 18. kesäkuuta 2021 kello 03.14 (EEST)
Poistin myös seuraavan kohdan "lääkehoito auttaa depression käypä hoito -suosituksen mukaan selvästi kahta kolmesta". Käypä hoito -suosituksessa todetaan tosiaankin näin ja lähteeksi annetaan sama Erkki Isometsän artikkeli. Siitä käy kuitenkin ilmi, että plasebovaikutus selittää suurimmman osan mainitusta 60 prosentista. Korvasin sen vuoksi poistetun tekstin seuraavalla tekstillä: "Professori Erkki Isometsän laatiman tutkimuskatsausten yhteenvedon mukaan noin joka kuudes masennuslääkettä käyttävä potilas saa lääkityksestään lumevaikutusta enemmän hyötyä. Lumevaikutus on niin paljon varsinaista hoitovaikutusta suurempi, että se mukaan laskettuna noin 60 prosenttia masennuslääkettä käyttävistä potilaista kokee oireidensa vähentyneen kuuden viikon kuluttua lääkityksen aloittamisesta". Siirsin kappaleen lisäksi alemmas tekstissä, koska Isometsän laatimalle yksityisen yhdistyksen julkaisemalle ja ei tieteellisesti vertaisarvioidulle tutkimuskatsaukselle ei voida antaa samaa painoarvoa kuin vertaisarvioiduissa tieteellisissä julkaisuissa julkaistuille tutkimuskatsauksille.46.132.102.21 18. kesäkuuta 2021 kello 00.43 (EEST)
thread_title: Johdanto ja tehokkuutta käsittelevä luku

message: Jutussa voisi käsitellä LSD:n ja taikasienten lääkekäyttöä masennuksen hoitoon, kun siitä on uutta tutkimusta, sekä litiumia ei ole mainittu, vaikka sitä käytetään masennuksen lääkitsemiseen. Tulisiko litium nähdä masennuslääkkeenä, kun sitä siihen käytetään? En löytänyt vastausta pikaisella etsimisellä. --Mur (keskustelu) 18. marraskuuta 2022 kello 02.26 (EET)
thread_title:  Lisättäväksi